World news story
साइबर सुरक्षा और राष्ट्रमंडल पर वार्ता के लिए लॉर्ड अहमद भारत आए
लॉर्ड अहमद ने गुरुवार, 23 नवंबर को साइबरस्पेस (जीसीसीएस) 2017 पर आयोजित ग्लोबल कॉन्फ्रेंस में भाषण दिया।
विदेश एवं राष्ट्रमंडल कार्यालय (एफसीओ) में राष्ट्रमंडल राज्य और संयुक्त राष्ट्र के राज्य मंत्री विंबलडन के लॉर्ड तारिक अहमद की एफसीओ मंत्री के तौर पर यह भारत की दूसरी यात्रा है।
2011 में लंदन में शुरू हुए इस फ्लैगशिप सम्मेलन का यह पांचवां दौर है। भारत के प्रधान मंत्री नरेंद्र मोदी ने ‘साइबर 4 ऑल: सतत विकास के लिए सुरक्षित और समेकित साइबरस्पेस’ पर सम्मेलन का मुख्य उद्घाटन भाषण दिया।
भारत आगमन पर लॉर्ड अहमद ने कहा:
भारत और ब्रिटेन आर्थिक विकास और वित्तीय समावेश को बढावा देने के लिए नई तकनीक के उपयोग के मामले में दुनिया की अगुआई कर रहे हैं। 2011 में पहली जीसीसीएस के आयोजन में यूके की भूमिका को देखते हुए मुझे दिल्ली में साइबरस्पेस पर ग्लोबल कॉन्फ्रेंस में भाग लेते हुए बेहद प्रसन्नता हो रही है। यह सम्मेलन उद्योग, शिक्षा, सिविल सोसाइटी और सरकार के उन सभी प्रतिनिधियों को साथ लाता है जिनकी निशुल्क, मुक्त, शांत और सुरक्षित इंटरनेट को बनाए रखने में महत्वपूर्ण भूमिका है।
मैं अपने समकक्षों से मिलने और इस मुद्दे पर चर्चा करने के लिए उत्सुक हूं कि हम कैसे राष्ट्रमंडल अपने सभी नागरिकों के लिए और अधिक सुरक्षित भविष्य को सुनिश्चित करते हैं।
लॉर्ड अहमद ने आगे कहा:
हमें ब्रिटेन-भारत साइबर रिलेशनशिप के लिए फ्रेमवर्क की प्रगति से भी ख़ुशी है जिससे स्वतंत्र, खुले शांत और सुरक्षित साइबर स्पेस द्वारा आर्थिक और सामाजिक लाभ को बनाए रखने की हमारी संयुक्त प्रतिबद्धता स्पष्ट होगी।
अपने दौरे के दूसरे दिन, लॉर्ड अहमद राष्ट्रमंडल के मंत्रियों के साथ अप्रैल 2018 में लंदन में आयोजित होने वाले राष्ट्रमंडल शिखर सम्मलेन से पहले की साइबर सुरक्षा पर चर्चा करने के लिए ब्रेकफास्ट रिसेप्शन की मेजबानी करेंगे, जहां नेतागण सुरक्षित भविष्य के लिए साइबर सुरक्षा जैसी संयुक्त चुनौतियों से निपटने के तरीकों पर काम करेंगे।
लॉर्ड अहमद अन्य सहभागी देशों के मंत्रियों से भी मिलेंगे और उन इंडियन शेवनिंग एल्यूमिनी के लिए राउंड टेबल कॉन्फ्रेंस की मेजबानी करेंगे जो साइबर सुरक्षा पर ब्रिटिश सरकार के प्रमुख फैलोशिप प्रोग्राम से लाभान्वित हुए हैं।
अधिक जानकारी
-
लॉर्ड अहमद की सीवी
-
लॉर्ड अहमद का पिछला भारतीय दौरा
मीडिया
मीडिया से संबंधित प्रश्नों के लिए, कृपया संपर्क करें:
स्टुअर्ट एडम, हेड,
प्रेस और कम्युनिकेशन
ब्रिटिश उच्चायोग, चाणक्यपुरी
नई दिल्ली 110021
टेलीफोन: 44192100; फैक्स: 24192411
मेल करें: असद मिर्जा
हमें फॉलो करें Twitter, Facebook, Flickr, Storify, Eventbrite, Blogs, Foursquare, Youtube, Instagram, Snapchat @UKinIndia, Periscope @UKinIndia
eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva unk hin_Deva unk hin_Deva hne_Deva hin_Deva kas_Deva kas_Deva awa_Deva awa_Deva hin_Deva bho_Deva eng_Latn